Gjuhadoli

Gjuhadoli është një rrugë dhe një lagje historike e qytetit të Shkodrës.

 Etimologjia 
Sipas studiuesve, mikrotoponimi vjen nga sllavishtja Gluho dol ─ përroi i shurdhër/ i thatë që nga Mesjeta. Emri del për herë të parë në dokumentet e shkruara në vitin 1371 në trajtën Gluchidol, në vitin 1446 njihet me fjalët Glucodol, Cluchidol, Gluchida Gluchido dhe Gluchidoch në vitin 1444.

 Historia 
Sipas shënimeve historike të Gjush Sheldisë përmendet fillimisht si një fushë pjellore. Më 1610 Regesti i Venedikut shkruan se kur kërkonte me thanë meshë në Rrëmaj, "përshkonte fushën pjellore të Gjuhadolit" (ven. Passava per la fertile compagna di Glucadoli).

Me shtimin e popullsisë dhe zmadhimin e qytetit, fusha pjellore u kthye gradualisht në një lagje të qytetit të Shkodrës dhe nga të parat shtëpi që ndërtohen aty është ajo e Gurakuqve më 1820, dhe rreth vitit 1857 merr formën e një prej lagjeve të reja të qytetit pasi edhe lagjet e vjetra të rrethkalasë u rrezikuan nga ndryshimi i rrjedhës së Drinit ato vite. Më 1875 u themelua Kuvendi Françeskan.

Nga administrat osmane rruga u quajt sokaku i Gjuhadolit () pjesë e mëhallës të Perashit të Madh apo të Lartë (), pas pavarësisë, nën administrimin ndërkombëtar më 1913 rruga u quajt "Franz Ferdinand". Pas Kongresit të Lushnjes, rruga më 1923 u quajt "Justin Godart", kurse Gjuhadoli përmendet nga autoritetet si një ndër 30 lagjet e qytetit. Pas çlirimit rruga u quajt "Branko Kadia" dhe lagjja u quajt "Vasil Shanto",Bushati 1998, fq. 128-129. dhe pas ndryshimeve politike më 1990 iu rikthye emri "Gjuhadol" rrugës, e integruar në lagjen nr. 3 pas një rikonfigurimi të ndarjes territoriale të pushtetit lokal. 

 Referime 

Kategoria:Lagje në Shkodër